Foto: Index

U SABORU je u tijeku Aktualno prijepodne. Premijer Plenković i ministri odgovaraju na pitanja zastupnika.



Zlatko Hasanbegović upitao je ministricu obrazovanja Blaženku Divjak o prijedlogu kurikuluma povijesti za koji kaže da su ga povjesničari ocijenili "promašenim i nepopravljivim". Upitao ju je kada će raspisati poziv ili natječaj za novu stručnu skupinu za povijest.



"Razmislite o formulaciji kada nekoliko stotina stručnjaka profesora, znanstvenika, učitelja, etiketirate na način na koji ih etiketirate. Svi oni koji su radili na tome i nisu se svrstali ni na koju opciju, ako ništa drugo, zaslužuju da im na tome zahvalite", kazala mu je Divjak te istaknula kako je kurikulum u skladu s Deklaracijom o Domovinskom ratu.



"Niste mi dogovorili na pitanje. Vi ste poslali kurikul na recenziju ustanovi čije je znanstveno vijeće već objavilo recenziju svih kurikulnih dokumenata, a čiji sažetak u dvije ključne riječi glasi neprovedivo i nepopravljivo. Nastavničkim rječnikom: Sjedi, jedan", odgovorio joj je Hasanbegović.